Arisa Qanto

Arisa 27 évesen

Valor Qanto (Bátyj)

**Arisa Qanto** a Felderítő Egység tagja a Fantázia Birodalmának Attack on Titan világában. Bár veteránnak számít, katonalétének nagy részét a Katonai Rendőrségnél töltötte és csupán Historia elrablásának idejében csatlakozott a Felderítőkhöz.

## Kinézete

Arisa egy alacsony (150 cm) és igen fiatalos kinézetű nő. Viszonylag átlagos testalkatú, de ha ruha nem takarja, karjain jól láthatóak a sok edzés eredményezte szálkás izomzat (nem annyira, mint Mikasánál). Alakja nőies, de a laza ruhák miatt ez nem tűnik fel. Barackszőke haja lapockáig érő és folyton össze-vissza áll, akármennyit fésüli. Általában kiengedve hordja, a küldetések erejéig viszont hajlandó valahogy eltüntetni az arcából, legyen ez egy béna konty vagy egy lapos lófarok. Általában elég igénytelenek, mert nem sokat foglalkozik vele, a lényeg a praktikusság. Amíg a haja nem lóg a szemébe miközben a feladatát végzi, nem érdekli, hogy néz ki. Nemigen szokása szépen öltözni, inkább lazább, kényelmesebb ruhákat hord, mikor nem az egyenruhájában van (amihez egy türkiz pólót visel). Ez sima, egyszínű pólókat és laza szövetnadrágokat jelent, semmi esetre sem szoknyát. Nem szereti a szoknyát. Kiegészítőként sötétszürke kesztyűt és két dögcédulát hord, amiből az egyikbe a saját neve van vésve, a másikba pedig a Szabadság Szárnyai jelképet gravírozták.

## Jelleme

Arisa egy igazi vagány csaj, már-már tomboynak lehetne mondani, de annyira fiúsan mégsem viselkedik. Vidám és határozott, kissé szórakozott típus, aki szereti jól érezni magát. Lelkes, bátor, megállíthatatlan. Szereti a kihívásokat és képességeit fejleszteni, majd meg is mutatni őket a harcban. Számára tényleg sosincs megállás. Kissé felvágósnak érződhet, de valójában csak büszke azokra a dolgokra, amiket elér, és azt szeretné, hogy mások is büszkék legyenek rá és elismerjék, mint hasznos és jó katona. Elsősorban másokon szeretne segíteni, de mindig szem előtt tartja egyéni érdekeit is. Nem feledkezik meg önmagáról, nem mindig rohan fejjel a falnak. A sok éves tapasztalat miatt tisztában van a határaival. Ennek ellenére szereti tesztelni magát a különösen megpróbáltató helyzetekkel. Fafejűnek és naivnak tűnhet, mikor egyedül veti bele magát a bajba, de fejben sokat tervez előre és mindig alaposan átgondolja az eshetőségeket. Hatalmas önbizalma van, de másokban is legalább ilyen könnyen bízik meg. Számít rájuk és elvárja tőlük, hogy mindent beleadva küzdjenek. Nagyon nagyra becsüli a jó katonákat és a jó embereket. Elítéli a gyávákat és árulókat, nem érdeklik a kifogások, számára a vagy mindent, vagy semmit elv a nyerő. Sokszor tűnhet tinédzsernek az első megítélésre komolytalan és túlbuzgó jellege miatt, sőt, még ő maga is elismeri, hogy általában nem érzi magát közel sem olyan idősnek, mint amennyi valójában. Ezért is szokása letagadni az életkorát. Bár a hétköznapokon tényleg kissé gyerekes, tud teljesen komoly is lenni, ha a helyzet megkívánja. Érett, mély beszélgetéseket lehet vele folytatni, figyelmes, barátságos, kíváncsi másokkal szemben. Szeret a magánéletükben turkálni, de próbálja nem túlzásba vinni. Közvetlen és szókimondó. Pozitív világlátású. Példaképei főleg bátyja és Levi Hadnagy, akiről szentül hiszi, hogy a világ legjobb katonája. Levi feltűnése és a róla szóló hírek adtak neki új erőt és motivációt, amivel végre elérte, hogy frakciót válthasson. Igazából nem meglepő módon kicsit sem kedveli a Katonai Rendőrség tagjait. A legtöbbjüket korrupt, rosszindulatú, önző, gyáva fafejű gyökérnek tartja és ha lehet, kerüli velük a kontaktust.

## Története

Gyermekkorában a Mária fal által lezárt körben élt családjával. Roppant szegények voltak, néha már élelemre vagy ruhákra sem maradt a pénzükből. Arisa bátyja, Valor elhatározta, hogy kezébe veszi családjának sorsát, részt vesz a katonai kiképzésen és beáll a Rendőrségbe. Tervét sikeresen végrehajtotta és felvették az elitbe.

Pár évre rá húga követte példáját, hogy szintén segíthessen szüleiken. Szerette volna, ha többé nem aggódnak a pénz miatt és békében élhetnek a Shina falon belül. Felnézett bátyjára, pont olyanná akart válni, mint ő. Sok tulajdonságát ténylegesen át is vette. Valor nagyon féltette a kiképzéstől és szinte biztosra vette, hogy első nap ki fog esni, Arisa viszont meglepő módon teljes mértékben rácáfolt bátyjára és a végén első helyet ért el. Eleinte valóban bukdácsolt még és nehezen teljesítette a feladatokat, ám rendületlen eltökéltsége és földöntúli kitartása végül meghozta gyümölcsét. A folyamatos edzések, a rengeteg gyakorlás, a fáradhatatlansága és végtelen önbizalma valamint kötelességtudata mind győzelemre segítette őt. A kiképzés leteltével mind teste, mind lelke átalakult egy sokkal erősebb önmagává. Bármivel képes volt szembenézni. Épp ezekért, erős vonzalmat érzett a Felderítő Osztag felé. Csatlakozni szeretett volna a legnehezebb, legutáltabb, legveszélyesebb frakcióhoz, hogy a kemény munkával szerzett kivételes képességeit kamatoztassa. Ám nem tehette meg… Családjának pénzre volt szüksége, Valor pedig egyébként is egyenesen megtiltotta neki, hogy oda menjen. Túlságosan aggódott érte. Mindezekbe beletörődve végül követte bátyját a Katonai Rendőrséghez. Sok éven keresztül dolgozott ott, feljebb kapaszkodva a ranglétrán, magas fizetést kiérdemelve.

Végül sikerült az egész családnak a Shina fal mögé költöznie, stabil munkahelyet találnia és kényelmes életet élnie. Arisa boldog volt, hogy megadhatta ezt szüleinek, azonban maga a Rendőrség egyre jobban zavarta. Nem kedvelte azokat, akik ott voltak és nem kedvelte az elveiket sem. Volt ugyan egy-két barátja, a legtöbb embert elkerülte. Első kézből tapasztalta meg a korrupciót és az igazságtalanságot. Roppantul bosszantotta, próbált ellene fellépni, de sokat nem ért el. Majd egy nap, aggasztó hírt kaptak, miszerint a Mária falat áttörték a titánok és rengeteg menekült kezdett a Rózsa falon belüli területre özömleni. Ő maga is teljesen lesokkolt a történésektől. Fellángolt benne a cselekedni vágyás és mindenáron át akart menni a Felderítőkhöz. Ez sajnos nem ment olyan simán, mint remélte. Valor megingathatatlanul ellenállt és valahogy mindig elérte, hogy mégse jelentkezzen át. Ebben az időben tört a felszínre Levi Hadnagy, a szó szoros értelmében. Egy rideg, ám vérprofi kis figura. Egy igazi született tehetség. Egy príma katona. Arisa hallotta hírét a nála nem sokkal idősebb férfinak, sőt, kifejezetten kereste őket. Eleve felnézett a Felderítő Osztag tagjaira, még ha kicsit furák is voltak, a semmiből felbukkant gyilkológép viszont sosem látott eltökéltséget szított a nő lelkében. Még saját bátyján is átgázolt, csak, hogy bekerülhessen áhított frakciójába, a történések középpontjába. Oda, ahol a legnagyobb szükség volt rá, ahol a legtöbbet teheti. Ahová mindig is tartozni akart…

Végre kitárhatta szárnyait.

Rövidesen csatlakozása után egy 4 fős osztag tagjaként küldték az Orvud körzetbe, hogy ellenőrizzék a Reiss birtokot, ahol azonban nem várt társaságra bukkantak - A Katonai Rendőrségbe.

## Érdekességek

* A karakter maga az írója 13 éves korában keletkezett, egy AoT fanfiction főszereplőjeként. Itt Levi-jal volt shippelve. Ebből a szálból a kalandba átkerült a Levi iránti csodálata, bár ez a kalandban más stílusú, mint a történetben.
	+ A történetének és személyiségének majdnem egésze újraírásra került, csak pár tulajdonsága maradt meg
* Eredetileg haja nagyon hasonlított Anniére, szőke volt és azonos hosszúságú, valamint hasonlóan is hordta. Ez részben az egyediség, részben a talált karakterkép miatt változott meg.
* A Valor, az Arisa és a Qanto is olyan nevek, amik az író fejéből pattantak ki, és csak később jött rá, hogy valóban léteznek is